CELEX: 32013D0378
Language: sl
Date: 2013-07-09 00:00:00
Title: 2013/378/EU: Sklep Političnega in varnostnega odbora EUPOL COPPS/1/2013 z dne 9. julija 2013 o podaljšanju mandata vodje policijske misije Evropske unije za Palestinska ozemlja (EUPOL COPPS)

16.7.2013   
            
            
               SL
            
            
               Uradni list Evropske unije
            
            
               L 193/18
            
         SKLEP POLITIČNEGA IN VARNOSTNEGA ODBORA EUPOL COPPS/1/2013
   z dne 9. julija 2013
   o podaljšanju mandata vodje policijske misije Evropske unije za Palestinska ozemlja (EUPOL COPPS)
   (2013/378/EU)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2013/354/SZVP z dne 3. julija 2013 o Policijski misiji Evropske unije za Palestinska ozemlja (EUPOL COPPS) (1) in zlasti člena 9(1) Sklepa,
   ob upoštevanju naslednjega:
   
               (1)
            
            
               Na podlagi Sklepa 2013/354/SZVP je Politični in varnostni odbor v skladu s tretjum odstavkom člena 38 Pogodbe pooblaščen za sprejemanje ustreznih odločitev glede političnega nadzora in strateškega vodenja policijske misije Evropske unije za Palestinska ozemlja (EUPOL COPPS), vključno z odločitvijo o imenovanju vodje misije.
            
         
               (2)
            
            
               Misija EUPOL COPPS je bila s Sklepom 2013/354/SZVP podaljšana do 30. junija 2014.
            
         
               (3)
            
            
               Politični in varnostni odbor je 3. julija 2012 sprejel sklep EUPOL COPPS/1/2012 (2), v skladu s katerim je bil Kenneth DEANE imenovan za vodjo misije EUPOL COPPS za obdobje od 1. julija 2012 do 30. junija 2013.
            
         
               (4)
            
            
               Visoka predstavnica za zunanje zadeve in varnostno politiko je 14. junija 2013 predlagala, da se mandat Kennetha DEANA, vodje misije EUPOL COPPS, podaljša za obdobje od 1. julija 2013 do 30. junija 2014 –
            
         SPREJEL NASLEDNJI SKLEP:
   Člen 1
   Mandat Kennetha DEANA, vodje policijske misije Evropske unije za Palestinska ozemlja (EUPOL COPPS), se podaljša do 30. junija 2014.
   Člen 2
   Ta sklep začne veljati na dan sprejetja.
   Uporablja se od 1. julija 2013.
   
      V Bruslju, 9. julija 2013
      
         
            Za Politični in varnostni odbor
         
         
            Predsednik
         
         W. STEVENS
      
   
   
      (1)  UL L 185, 4.7.2013, str. 12.
   
      (2)  UL L 186, 14.7.2012, str. 31.